laion/Wikipedia-Exotic huggingface dataset:
אשלגן סורבט

אשלגן סורבט (באנגלית: Potassium sorbate) הוא מלח האשלגן של חומצה סורבית (E202). הוא מאוד מסיס במים (58.2% ב 20 °C), משמש לשימור מזון באופן דומה לחומצה סורבית (E200). החומר נועד למניעת או האטת שינויים בצבע ובטעם של מזון. החומר המשמר פועל כנגד עובש ושמרים, והשימוש בו נפוץ במוצרי מזון שונים – כגון גבינות, חמוצים, פירות מיובשים, יין ומוצרים לטיפוח אישי. אף על פי שחומצה סורבית מופיעה באופן טבעי במספר פירות יער, נהוג לייצר אותה בתעשיית המזון באופן סינתטי. אשלגן סורבט גורם לגירוי עור, העיניים ודרכי הנשימה. לצד מחקרים המלמדים כי החומר בטוח לשימוש על סמך ניסיון ארוך טווח, מחקרים במעבדה הראו כי החומר הוא רעיל ומוטגני (כלומר יוצר מוטציות) לתאי דם אנושיים. אשלגן סורבט נמצא כרעיל לדנ"א אנושי בתאים לימפוציטיים (תאים ממערכת החיסון) פריפריאליים, ועל כן נמצא כי הוא משפיע לרעה על מערכת זו. החומר לעיתים קרובות משולב עם חומצה אסקורבית ומלחי ברזל, שילוב שגם הוא מוטגני לדנ"א. במפגש של ארגון המזון והחקלאות העריכו כי הכמות המומלצת לצריכה של אשלגן סורבט לאדם היא 0.025%-0.1%. לפיכך שיערו כי הצריכה היומית המקובלת היא 12.5 מ"ג / קילוגרם, או 875 מ"ג ליום עבור מבוגר ממוצע (שמשקלו לערך 70 קילוגרם). הנתונים הסתמכו על סכום של הכמות המומלצת של חומצה סורבית עם סידן ועם אשלגן סורבט (מחושבים כחומצה סורבית). החומר אושר בסוף שנות ה-40 על ידי ה-FDA האמריקני כבטוח לצריכה כתוסף מזון. בצרפת אושר השימוש בו החל מ – 1959 ובגרמניה משנת 1971. על פי התקינה האירופאית, הכמות המותרת לשימוש היא 1,000 מ"ג לכל קילוגרם של גבינה. Deuel, H. J. jr et al. (1954)Food Res., 19, 1 Fingerhut, M., Schmidt, B. & Lang, K. (1962) Biochem. Z., 366, 118 Mellon Institute (1954) Unpublished report Rhône-Poulenc (1965) Unpublished report Smyth, H. F. jr & Carpenter, C. P. (1948) J industr. Hyg. Toxicol., 30, 63 Westöö, E. (1964) Acta chem. scand., 18, 1373 מדיה וקבצים בנושא אשלגן סורבט בוויקישיתוף Select Committee on GRAS Substances (SCOGS) Opinion: Potassium sorbate באתר ה-FDA EFS (EFSA), SCIENTIFIC OPINION Scientific Opinion on the safety and efficacy of potassium sorbate as a silage additive for all animals except dogs and cats, 203 Tulamait, Aiman; Laghi, F; Mikrut, K; Carey, RB; Budinger, GR (2005). "Potassium sorbate reduces gastric colonization in patients receiving mechanical ventilization". J Crit Care. 20 (3): 281–287. doi:10.1016/j.jcrc.2005.03.002. PMID 16253799. Mamur, Sevcan; Yüzbaşıoğlu, Deniz; Ünal, Fatma; Yılmaz, Serkan (2010). "Does potassium sorbate induce genotoxic or mutagenic effects in lymphocytes?". Toxicology in Vitro. 24 (3): 790–4. doi:10.1016/j.tiv.2009.12.021. PMID 20036729. Sorbate, potassium (FAO Nutrition Meetings Report Series 40abc)
חאזם אל-בבלאווי

ד"ר חאזם עבד אל-עזיז אל-בבלאווי (בערבית: حازم عبد العزيز الببلاوي; נולד ב-17 באוקטובר 1936) הוא כלכלן וסופר מצרי. כיהן כראש הממשלה הזמני של מצרים, מאז מונה לתפקיד על ידי הנשיא עדלי מנסור, ב-9 ביולי 2013 ועד 1 במרץ 2014. ב-17 ביולי 2011 מונה לתפקיד סגן ראש הממשלה ושר האוצר המצרי עד דצמבר אותה שנה. לאחר הדחת מוחמד מורסי מכהונת הנשיא, מונה כראש ממשלת המעבר. בבלאווי למד משפטים באוניברסיטת קהיר עד 1957 והשלים תואר שלישי בכלכלה מאוניברסיטת גרנובל ב-1961. הוא בעל תואר ד"ר לכלכלה מסורבון, ב-1964. בבלאווי היה מרצה באוניברסיטת אלכסנדריה ב-1965 ולימד כלכלה במספר אוניברסיטאות עד 1980. היה מנהל בבנק התעשייתי של כווית עד 1983, ומ-1983 עד 1995 היה יושב ראש מועצת המנהלים של הבנק לפיתוח הייצוא במצרים. הוא עבד כמזכ"ל סוכנות ESCWA (סוכנות האו"ם לענייני כלכלה וחברה באזור מערב אסיה), תפקיד שמילא בשנים 1995–2000. מיד לאחר מכן היה ליועץ הכלכלי של קרן המטבע הערבית באבו דאבי, מ-2001 ועד 2011. לאחר המהפכה המצרית היה למייסד המפלגה הסוציאל-דמוקרטית של מצרים, מונה לסגן ראש הממשלה לענייני כלכלה, והיה שר האוצר בממשלת עיסאם שרף. באוקטובר 2011 הוא התפטר מתפקידו כמחאה לאחר שנודע שכוחות הביטחון ירו למוות בנוצרים קופטים. התפטרותו לא התקבלה על ידי המועצה הצבאית העליונה והוא המשיך לכהן בתפקידו עד דצמבר 2011, כשהוחלף לבסוף על ידי מומתאז סעיד, שכיהן קודם כסגנו. בבלאווי היה מועמד לתפקיד ראש הממשלה לאחר הבחירות לנשיאות, לצד מוחמד אל-בראדעי ופארוק אל-אוקדה. ב-9 ביולי 2013 מונה לראש הממשלה הזמנית, לאחר שהנשיא מוחמד מורסי הודח על ידי הצבא מתפקידו, ב-3 ביולי 2013. בעת מינויו, נשיא מצרים עדלי מנסור הכריז כי הבחירות לפרלמנט והבחירות לנשיאות ייערכו בתחילת 2014, ובכך למעשה התווה את משך הכהונה של הממשלה הזמנית. חאזם אל-בבלאווי כתב מספר ספרים בנושא כלכלה ומדע המדינה. להלן רשימה נבחרת של ספרים פרי עטו: שיתוף פעולה כלכלי בעולם הערבי, 1965 שיעורים בתורת הכסף, 1966 שינוי לצורך יציבות, 1993 דמוקרטיה ליברלית: שאלות וקשיים, 1993 תפקיד המדינה בכלכלה, 1997 אנחנו והמערב, 1999 המערכת הכלכלית הבינלאומית המודרנית, 2000 הכלכלה הערבית בעידן הגלובליזציה, 2004 אהוד יערי, ‏ראש ממשלת מצרים הזמני: חאזם אל-בבלאווי, באתר ‏מאקו‏, 9 ביולי 2013 אל-ביבלאווי הוא ראש ממשלת מצרים, דיווח ב-USA Today חאזם בבלאווי מונה לראש ממשלת מצרים, דיווח ברשת "רוסיה היום" בערבית אל-בבלאווי הוא ראש ממשלת מצרים החדש, דיווח באתר BBC בערבית
ספר נח

ספר נח הוא חיבור אבוד מתקופת בית שני. היות שלא נמצאו עותקים שלו, קיומו הוא בגדר השערה בלבד, ועצם קיומו נתון במחלוקת. מן הספרים החיצוניים ידועה המגמה לכתוב חיבורים פסאודואפיגרפיים בשם דמויות תנ"כיות שונות בתקופת הבית השני, כגון ספר חנוך א', צוואות השבטים, או צוואת עמרם שנמצאה בקומראן. ייתכן שספר נח השתייך לסוגה זו. כמו כן, קיומו של הספר מתיישב עם החשיבות של דמותו של נח ושל המבול כפי שעולה מחיבורים רבים בתקופת בית שני. השערות בדבר קיומו של הספר נשענות על אזכורו בכמה חיבורים, בראש ובראשונה בספר היובלים, בצוואת לוי, ובכמה חיבורים מימי הביניים, כולל ספר רזיאל. בשנת 1995 חשף החוקר ראובן שטיינר שורה חדשה מהמגילה החיצונית לבראשית שקריאתה נתאפשרה הודות לצילומים חדישים, בה כתוב "כתב מלי נח" ("ספר דברי נח" בארמית). תגלית זו מחזקת את ההשערה שהספר היה ידוע בבית שני, ושמחבר המגילה החיצונית לבראשית שאב ממנו כמקור לחיבורו. היות שהספר הוא אבוד, גם תוכנו הוא בגדר השערה. על סמך צוואות אחרות שנתחברו בימי בית שני, ניתן לשער שהחיבור היה מספר מחדש את עלילת המבול ומזהיר את צאצאיו מפני חטא, אולי בצד אזכור שכרותו של נח. האזכור בספר היובלים מייחס לנח מסירת מידע על רפואה לבניו, וכן חלוקה גאוגרפית של העולם. ספר נח, אם כן, עשוי היה לכלול גם טענות לידע קדום שנמסר מימי המבול לאנושות כולה. מסורת דומה נשתמרה בפרקי דרבי אליעזר, שם מסופר שלנח נמסר סוד העיבור (בדומה לספר היובלים שקושר בין נח וחישוב הלוח הנכון). החוקר רוברט צ'ארלס שפרסם בראשית המאה ה-20 את המהדורה המקיפה הראשונה באנגלית של הספרים החיצוניים, סבר כי אל תוך ספר חנוך הוכנסו כמה תחיבות (אינטרפולציות) שהיו שייכות במקור לספר נח. קטעים אלה כוללים את חנוך א' ו'-י"א, נ"ד, ס', ס"ה-ס"ט וכן סיפור לידתו של נח בחנוך א' ק"ו-ק"ח. אהרן ילינק, מראשי תנועת חכמת ישראל הקדיש בחיבורו "בית המדרש" מדור שנקרא "ספר נח", ובו הוא כלל את כל המסורות הימיביניימיות שניתן לייחס לחיבור שכזה, כולל ציטוטים מתוך ספר רזיאל. אף כי ריבוי האפשרויות שהוצעו לתוכנו של הספר נובע מהיעדרו, יש שרואים בזה גם עדות נגד קיומו של הספר מעיקרו. במאמר מ-1999 טענה כנה ורמן שהמסורות השונות שנקשרו בספר נח מקשות על סבירות קיומו של חיבור שכזה, ולא מן הנמנע שהמחברים הקדומים עצמם המציאו את קיומו של ספר אגדי מימי המבול לתלות בו את טענותיהם. דבורה דימנט מחזיקה בדעה דומה. קובץ מאמרים בעריכת מיכאל סטון התפרסם ב-2010 ועורר מחדש עניין בנושא. Steiner, Richard C. "The Heading of the Book of the Words of Noah on a Fragment of the Genesis Apocryphon: New Light on a 'Lost' Work." Dead Sea Discoveries (1995): 66-71. Werman, Cana. "Qumran and the Book of Noah." In Pseudepigraphic Perspectives: The Apocrypha and Pseudepigrapha in Light of the Dead Sea Scrolls (Leiden: Brill, 1999), 171-81. Dimant, Devorah. "Two 'Scientific' Fictions: The So-Called Book of Noah and the Alleged Quotation of Jubilees in CD 16:3-4." In Studies in the Hebrew Bible, Qumran, and the Septuagint Presented to Eugene Ulrich (Leiden: Brill, 2006), 230-49. Stone, Michael E., Aryeh Amihay and Vered Hillel, eds. Noah and His Book(s), Atlanta: Society of Biblical Literature, 2010.
Trilogy

Trilogy הוא אלבום רוק מתקדם של הלהקה אמרסון, לייק ופאלמר. זהו אלבומם הרביעי במספר, והאלבום השלישי אשר הוקלט באולפן. בעטיפת האלבום ניתן לראות את חברי הלהקה עירומים למחצה מביטים על השקיעה. עטיפת האלבום עוצבה על ידי חברת היפנוסיס, אשר עיצבה ללהקות רוק מתקדם רבות. באלבום זה, בניגוד לאלבומים הקודמים, היה צורך בעיבודים נקיים ומושקעים, וזה בגלל שהיה צורך לחבר בין קטעים שונים זה מזה בסגנונם המוזיקלי. זאת הסיבה שלהקה השקיעה באופן מיוחד בעיבודם הנקי של רצועות האלבום.[דרושה הבהרה] האלבום מתחיל עם יצירה בת שני חלקים (The Endless Enigma), אשר ביניהם נשמעת "פוגה" שהולחנה בידי אמרסון. מיד לאחר סיום החלק השני ביצירה, נשמע הלהיט From the Beginning אשר נכתב על ידי לייק. משם לשיר על המערב הפרוע ולביצוע למוזיקת מערבונים אשר הולחנה על ידי אהרן קופלנד - Hoedown. משם ליצירה המרכזית - Trilogy. אחרי Trilogy מופיעים שני קטעים נוספים. מבקרי המוזיקה נהגו לומר שהאלבום מייצג את אופי הלהקה בצורה הכי טובה ביחס לאלבומים האחרים של הלהקה.[דרוש מקור] לייק עצמו אמר שזהו האלבום האהוב עליו ביותר של ELP.[דרוש מקור] קית' אמרסון - קלידים גרג לייק - שירה, בס, גיטרה קרל פאלמר - תופים, כלי הקשה מידע על האלבום Trilogy באתר MusicBrainz מידע על האלבום Trilogy באתר AllMusic האלבום Trilogy באתר Discogs האלבום Trilogy באתר ספוטיפיי
רשת (עיר)

רשת (בפרסית: ‏رشت‏Ⓘ‏; בגילקית: Rèsht) היא בירת מחוז גילאן בצפון-מערב איראן. העיר שוכנת על שפת הים הכספי כ-241 ק"מ צפון-מערבית לבירה טהראן, לרשת חשיבות מסחרית גבוהה, נמל העיר משמש לייבוא ויצוא למדינות הקווקז ורוסיה. נכון ל-2016 מתגוררים בעיר 679,995 בני אדם, רשת מדורגת במקום ה-11 בגודלה במדינה, כמו כן היא העיר האיראנית הגדולה ביותר מבין שאר הערים הסמוכות לים הכספי. האקלים העיר הוא אקלים סובטרופי גשום. בעבר הייתה רשת מרכז עסקים, שחיברה בין איראן לרוסיה ומדינות אירופה. ההיסטוריה המוקדמת שלה מגיעה למאה ה-13, ההיסטוריה המודרנית תחילתה באימפריה הספווית, בתקופה זו הייתה רשת מרכז לסחר במשי ואריגים. בסוף המאה ה-19 השתנתה התעשייה המקומית במידה ניכרת. תחומי תעסוקה בולטים כיום הם דיג וייצור קוויאר. עד אמצע שנות השבעים דורגו רשת ומחוז גילאן במקום השלישי באיראן לפי התוצרת המקומית. לאחר המהפכה האיראנית איבדה העיר במידה רבה את מעמדה התרבותי והתעשייתי. האקלים של רשת מתאפיין בתכונות האקלים הים תיכוני - הקיץ חם בעוד החורף קר ורטוב. יתר על כן, בעיר קיימת כמות המשקעים הגבוהה ביותר בהשוואה למחוזות איראן השונים, ולכן זכתה לכינוי "עיר הגשם". הטמפרטורה השנתית הממוצעת במקום היא 28 מעלות צלזיוס וממוצע הגשמים השנתי הוא 1,356 מילימטרים. מתחם כיכר שאחרדרי - המתחם כולל את הבניינים הישנים של סניף הדואר והעירייה הישנים, הממוקמים ליד הכיכר, ואת הבניין הישן של ראשות המחוז. השוק הגדול - השוק הפתוח הגדול באיראן. פארק סבזה מידן - פארק ציבורי גדול המכיל שורת פסלים של מנהיגים ואישי ציבור מקומיים. מוזיאון רשת - מוזיאון המכיל יצירות מקומיות. המבנה הוא בית בגודל 300 מ"ר הבנוי בסגנון בתי גילאן המסורתיים. 982 - העיר רשת מוזכרת לראשונה בחיבור הגאוגרפי "חֻדוד אל-עאלַם" (גבולות העולם) 1636 - סטפן ראזין, שר צבא קוזקי, כובש את העיר ובוזז אותה 1714 - רעש אדמה מחריב את העיר 1722–1734 - העיר נמצאת תחת כיבוש רוסי בעקבות מלחמת רוסיה-פרס 1734 - העיר חוזרת לשליטה פרסית 1901 - מגפה משתוללת בעיר 1917–1920 - כוחות צבא בריטיים ורוסיים נלחמים בעיר הנמל בַּנְדַר-י אַנְזַלי ובראשת. הבריטים נסוגים והרוסים כובשים את העיר 1920–1921 - ראשת היא בירתה של הרפובליקה הסובייטית של גילאן 1921 - הכוחות הסובייטים והבריטיים נסוגים מהעיר והיא חוזרת לשלטון פרסי פהלווי 1974 - פתיחת האוניברסיטה הראשונה בראשת: אוניברסיטת גילאן לראשת חמש ערים תאומות: רוסיה מוסקבה, רוסיה רוסיה אסטרחן, רוסיה טורקיה טרבזון, טורקיה גאורגיה כותאיסי, גאורגיה פקיסטן מולטאן, פקיסטן מדיה וקבצים בנושא רשת בוויקישיתוף אתר האינטרנט הרשמי של רשת (בפרסית) רשת, באתר אנציקלופדיה בריטניקה (באנגלית) אטרקציות תיירותיות ברשת גאוגרפיה של רשת, באתר destinationiran.com Nikitine, B.; Bosworth, C.E., "Ras̲h̲t," Encyclopaedia of Islam, Second Edition ערך זה הוא קצרמר בנושא יישובים באיראן. אתם מוזמנים לתרום לוויקיפדיה ולהרחיב אותו.
דינמו דרזדן

דינמו דרזדן הוא מועדון כדורגל גרמני, המשחק בדרזדן שבגרמניה. המועדון נוסד לאחר הקמת המדינה ההיסטורית גרמניה המזרחית וברוב תאריו והופעותיו באירופה הופיע כנציג גרמניה המזרחית. בשנת 1950 נוסדה קבוצת משטרת דרזדן ובשנת 1952 זכתה בתואר הראשון, הגביע המזרח גרמני. בשנת 1953 נוסדה הקבוצה דינמו דרזדן וזכתה באותה שנה בתואר הראשון, אליפות ליגת העל המזרח גרמנית. הקבוצה שיחקה עד שנת 1954 בליגת העל המזרח גרמנית, באותה שנה עברו רוב השחקנים לברלין, לחזק את קבוצת מזרח ברלין וקבוצת דינמו דרזדן נחלשה מאוד והתדרדרה עד לליגה הרביעית של מזרח גרמניה בשנת 1957. רק בשנת 1962 הקבוצה חזרה לליגת העל המזרח גרמנית ושיחקה בה עד 1990 למעט 2 עונות בליגה השנייה. בתקופה זו הקבוצה זכתה ב-7 אליפויות של מזרח גרמניה וב־6 גביעים של מזרח גרמניה. בעונת 1980/1981 שיחקה בגביע אופ"א. בסיבוב הראשון ניצחה את קבוצת נפרדק קרושבץ מסרביה. בסיבוב השני ניצחה את קבוצת טוונטה אנסחדה מהולנד. בשמינית הגמר הפסידה לקבוצת סטנדרד לייז' מבלגיה והודחה מהטורניר. לאחר איחוד גרמניה בשנת 1990, הקבוצה הצטרפה לבונדסליגה בשנת 1991 ושיחקה בליגה במשך 4 עונות עד 1995. בעונת 1991/1992 הגיעה הקבוצה לשמינית הגמר הגביע הגרמני והפסידה לקבוצת ורדר ברמן. בעונת 1993/1994 הגיעה הקבוצה לשלב חצי גמר הגביע והפסידה לקבוצת ורדר ברמן. בעונת 1994/1995 הגיעה הקבוצה לשמינית גמר הגביע והפסידה לקבוצת פ.צ. קלן. לאחר מכן הקבוצה ירדה לליגות הנמוכות. בסוף עונת 2010/2011 הקבוצה עלתה מהליגה הגרמנית השלישית לליגה הגרמנית השנייה. הקבוצה שיחקה 3 עונות בליגה השנייה, מעונת 2011/2012 ועד עונת 2013/2014. בעונת 2012/2013 הקבוצה שיחקה בסיבוב השני של הגביע נגד קבוצת הנובר 96. במשחק זה התפרעו אוהדי הקבוצה ועקב כך הושעתה קבוצת דינמו דרזדן מהשתתפות במשחקי הגביע הגרמני בעונת 2013/2014. בסוף עונת 2013/2014 ירדה לליגה הגרמנית השלישית. בסיום עונת 2020/2021 עלתה הקבוצה לבונדסליגה השנייה. בעונת 2014/2015 הגיעה לשמינית גמר הגביע והפסידה לקבוצת בורוסיה דורטמונד. בסיום עונת 2021/2022 הפסידה לפ.צ. קייזרסלאוטרן במשחקי המבחן ונשרה לליגה השלישית. נכון ל-18 ביולי 2022 אליפות מזרח גרמניה: (8) (1953, 1971, 1973, 1976, 1977, 1978, 1989, 1990) הגביע המזרח גרמני: (7) (1952, 1971, 1977, 1982, 1984, 1985, 1990) ליגת האלופות: רבע גמר (3): 1976/1977, 1978/1979, 1990/1991 שמינית גמר (2): 1973/1974, 1977/1978 גביע אופ"א: חצי גמר (1): 1988/1989 רבע גמר (2): 1972/1973, 1975/1976 שמינית גמר (2): 1974/1975, 1980/1981 גביע אירופה למחזיקות גביע: רבע גמר (2): 1984/1985, 1985/1986 גרמניה הנס-יורגן קריישה גרמניה הנס-יורגן דורנר גרמניה טורסטן גוטשואו גרמניה ריינהרד הפנר גרמניה מתיאס זאמר גרמניה אולף קירסטן מדיה וקבצים בנושא דינמו דרזדן בוויקישיתוף אתר האינטרנט הרשמי של דינמו דרזדן (בגרמנית) דינמו דרזדן, ברשת החברתית פייסבוק דינמו דרזדן, ברשת החברתית אקס (טוויטר) דינמו דרזדן, ברשת החברתית אינסטגרם דינמו דרזדן, ברשת החברתית טיקטוק דינמו דרזדן, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר FootballDatabase.eu
מגודלים 2

מגודלים 2 (באנגלית: Grown Ups 2) הוא סרט חבר'ה קומי אמריקאי, סרט ההמשך של הסרט "מגודלים". הסרט הופק על ידי אדם סנדלר, בוים על ידי דניס דוגן ומככבים בו אדם סנדלר, קווין ג'יימס, כריס רוק, דייוויד ספייד וסלמה הייק. הסרט הופק על ידי חברת ההפקות של סנדלר, האפי מדיסון, והופץ על ידי סרטי קולומביה. הסרט מתרחש שלוש שנים לאחר אירועי הסרט הראשון. לני פדר (אדם סנדלר) ומשפחתו עברו לעיירה הקטנה בה הוא וחבריו גדלו. הסרט עוקב אחרי היום האחרון ללימודים בו הילדים מתכוננים לחופשת הקיץ, והמבוגרים מתכננים מסיבה בביתו של לני. היגינס פוגש את בנו שלא ידע עליו ומנסה להתחבר איתו בעוד ששאר החברים נכנסים למלחמה עם תלמידי קולג' על אזור הבילויים בעיירה. הסרט נכתב על ידי אדם סנדלר, טים הארלי ופרד וולף, בוים על ידי דניס דוגן והופץ על ידי סרטי קולומביה. צילומי הסרט נמשכו כחודשיים וחצי, מ-2 במאי 2012 עד 15 ביולי 2012. הסרט יצא לאקרנים ב-12 ביולי 2013 בארצות הברית וב-11 ביולי בישראל. אדם סנדלר כלאונרד "לני" פדר קווין ג'יימס כאריקסון "אריק" למונסוף כריס רוק כקורטיס "קורט" מקנזי דייוויד ספייד כמרקוס "היגי" היגנס ניק סוורדסון כניקולאס "ניק" היליארד סטיבן ויליאמס כדניס קאוונאו סטיב בושמי כוילי ג'קי סנדלר כג'קי טרדיו סלמה הייק כרוקסן "רוקסי" צ'ייס- פדר אליסון מישלקה כילדת הביקיני הסקסית סוואנה מריה בלו כסאלי למונסוף מאיה רודולף כדיאן מקנזי אנדי סמברג כמעודד ג'ייק גולדברג כגרג פדר קמרון בויס כקית' פדר אלקסיס ניקול סאנצ'ז כבקי פדר אדה-ניקול סאנגר כדונה למונסוף פרנק ג'ינג'ריץ' כבין למונסוף ג'ורג'יה אנג'ל כגברת למונסוף נאג'י ג'טר כאנדרה מקנזי צ'יינה אן מקליין כשארלוט מקנזי די קוואון כריטה אבוני ג'ו-אן כמאמה רונזוני מקנזי טיילור לאוטנר כמילו ילד האחווה פטריק שוורצנגר כקופר ילד האחווה דייוויד הנרי כזאק ילד האחווה ג'ימי טאטרו כילד אחווה אלכסנדר לודוויג כבראדן אלן קוברט כמורה ההיפי ארין הית'רטון כמעודדת טאראן קילאם כמעודד הלסטון סייג' כננסי ארבאקל שרי אוטרי כפני אלן קלגאורן כמאריו פלוזו שאקיל אוניל כשוטר פלוזו כריס הארדוויק כספק הגלידה ג'ון לוביץ כמאמן כושר טים מדואס כמלקולם אתר האינטרנט הרשמי של מגודלים 2 "מגודלים 2", במסד הנתונים הקולנועיים IMDb (באנגלית) "מגודלים 2", באתר נטפליקס "מגודלים 2", באתר AllMovie (באנגלית) "מגודלים 2", באתר Rotten Tomatoes (באנגלית) "מגודלים 2", באתר Box Office Mojo (באנגלית) "מגודלים 2", באתר Metacritic (באנגלית) "מגודלים 2", במסד הנתונים הקולנועיים KinoPoisk (ברוסית) קדימון הסרט באתר יוטיוב ארז דבורה, "מגודלים 2": הסנדלר הולך עירום, באתר ynet, 14 ביולי 2013
אמאנסיו אורטגה

אמאנסיו אורטגה גאונה (בספרדית: Amancio Ortega Gaona, נולד ב-28 במרץ 1936) הוא איש עסקים ספרדי, מייסד ויושב ראש קבוצת אינדיטקס הידועה בעיקר בשל רשת חנויות זארה אשר בבעלותה. ביולי 2024 הוערך הונו על ידי פורבס בכ-114 מיליארד דולר. אורטגה נולד בקסטיליה ולאון, ספרד. בגיל 14 עבר עם משפחתו ללה קורוניה, גליסיה. ב-1966 נישא לרוסליה מרה. בשנת 1975 פתחו בני הזוג את החנות הראשונה ברשת האופנה זארה, אשר כיום מונה מעל 1,700 חנויות ברחבי העולם. ב-1986 התגרשו בני הזוג, אך מרה נותרה מבעלי המותג והייתה מעורבת בניהולו, עד מותה ב-2013. לבני הזוג נולדו בן ובת. כיום החברה אינדיטקס אשר אורטגה מכהן כיושב הראש שלה כוללת את רשתות הביגוד זארה, פול אנד בר, סטרדיבאריוס, מאסימו דוטי, ברשקה, זארה הום, לאשט ואוישו. הרשת מעסיקה למעלה מ-90 אלף עובדים, כמרבית העובדים במטה הספרדי הם תושבי לה קורוניה שאורטגה העניק להם העסקה בתקופת שפל כלכלי. בשנת 2007 דורג לראשונה ברשימת האנשים העשירים בעולם על ידי מגזין פורבס במקום השמיני עם הון בשווי של 24 מיליארד דולר. בתחילת 2017 עלה למקום השני ברשימה עם 72.8 מיליארד דולר. ב-2011 הודיע אורטגה על פרישתו מחברת אינדיטקס. מדיה וקבצים בנושא אמאנסיו אורטגה בוויקישיתוף אתר האינטרנט הרשמי של אמאנסיו אורטגה Meet Amancio Ortega: The third-richest man in the world, 2013, Fortune Meet The Secretive Spanish Billionaire Whose Net Worth Rose The Most In 2012, Business Insider אמאנסיו אורטגה, באתר אנציקלופדיה בריטניקה (באנגלית)
סגוס

סָגוֹס הוא כלי מתקופת חז"ל שלפי הפרשנות נחשב אחד מכלי המיטה, ואולם פירושו המדויק לוט בערפל. מן האזכורים בספרות חז"ל, ייתכן שכלי הסגוס היה דומה לשמיכה עבה ממולאה מחומר או מזרן ממולא מחומר. כפי העולה ממקורות החז"ליים, הסגוס היא טקסטיל עבה ואין הדרך ללבוש אותה על גוף האדם ואולי שמשו בו או כסמיכה עבה או כמין מזרן לשכיבת האדם בלילה. הודות לעובדה שהיא מוזכרות ככלי הראויה לקבל טומאת נגעים, מובן שהיא עשויה או מצמר או מפשתים או מעור בהמה כי רק שלשת חומרים הללו מוכשרים לקבל נגעי בגדים. עם זאת, הפרשנים הבינו שהייתה עשויה דווקא מצמר. בדרך כלל, הוזכר הסגוס כבעל ארבעת אופנים הללו; ככלי לילה כמקביל לסדין כראוי לקבל נגע הצרעת כמלא חומר שנקרא "מוכין" עשוי ממעשה אריגה על הפסוק "השב תשיב לו את העבוט" מפרש הספרי "סגוס בלילה ומחרישה ביום" כלומר שהסגוס הנהו כלי מיוחד לשימוש לילה. הסדינין והסגוסין שנתנן בארץ להיות מהלך עליהן (תוספתא מסכת כלים בבא מציעה יא, ה), כלומר שיש שימוש עראי לסגוס כמין משטחה לדריסת הרגל סגוס שנראה בו נגע רבי אליעזר בן יעקב אומר עד שיראה בארוג ובמוכין (ספרא ויקרא יג נה). מכך מובן שהסגוס היא בגד העשויה במומחות במעשה האריגה ובמילוי חומר לגבי מצוות ציצית, מובא בספרי; "כסותך" פרט לסדין. "תכסה" פרט לסגוס (ספרי כב יב). שוב נראה שהסגוס נחשבת לשימוש מיטתי ולא ללבישה כלשהי שמתכסים בו בשעות היום והעבודה.
ריי (סרט)

ריי (באנגלית: Ray) הוא סרט דרמה ביוגרפי מוזיקלי אמריקאי משנת 2004, המגולל את סיפור חייו האמיתי של האמן כבד-הראייה ריי צ'ארלס, המגולם בסרט על-ידי ג'יימי פוקס שזכה בפרס אוסקר לשחקן הטוב ביותר על תפקידו בסרט זה. סיפור חייו של מוזיקאי הבלוז האפרו-אמריקאי, ריי צ'ארלס. החל מילדותו בדרום ארצות הברית, עיוורונו כשהיה בגיל 7, הצלחתו המוזיקלית בשנות ה-50 של המאה ה-20 ובשנות ה-60, הבגידות באשתו והתמכרותו לסמים. הפקתו של הסרט מומנה במלואה על ידי פיליפ אנשוץ, באמצעות חברת ההפקות שלו בריסטול ביי. ריי צ'ארלס קיבל בעצמו עותק בכתב ברייל של התסריט המקורי של הסרט. הוא התנגד רק לסצנה שבה ריי תופס פסנתר בעל כורחו, סצנה רומזת כי לריי יש פילגש, וסצנה אחרת שבה ריי הראה למרג'י הנדריקס איך להשתמש בהרואין. הסרט הוקרן לראשונה בפסטיבל הסרטים הבינלאומי בטורונטו בשנת 2004. הסרט הוקרן לראשונה בבתי הקולנוע ב-29 באוקטובר 2004 בתקציב של 40 מיליון דולרים. הסרט המשיך והפך ללהיט בקופות, והרוויח 75 מיליון דולרים בארצות הברית עם 50 מיליון דולרים נוספים בעולם, מה שגרם לסרט להרוויח מעל ל-125 מיליון דולרים ברחבי העולם. הסרט קיבל ביקורות חיוביות בעיקר. רוב השבחים הלכו למשחק של ג'יימי פוקס שזכה בפרס אוסקר לשחקן הטוב ביותר. עם זאת, הסרט קיבל כמה ביקורות רעות, כמו שהסרט סבל מתסריט בינוני. נכון לעכשיו יש לסרט דירוג טרי טוב של 81% על בסיס 188 ביקורות. מבקר המוזיקה רוברט טשיסטשגו אמר כי "פוקס עושה את הבלתי אפשרי – מקרין משהו שמתקרב לכריזמה של האמן שהוא מגלם ... זו הפעם היחידה אי פעם ששחקן הביא סמל פופ באופן מלא לחיים על מסך". כפי שצוין בכותרות הסיום של הסרט, הסרט מבוסס על אירועים אמיתיים, אבל כולל כמה דמויות, שמות, מקומות, ואירועים ששונו ואחרים אשר היו "בדיונית למטרות דרמטיזציה." דוגמאות לסצנות הבדיוניות כוללות: בסרט, כאשר אחיו של ריי, ג'ורג' טובע בגיגית הכביסה של האמא שלהם, ריי עומד שם ולא עושה כלום בזמן שאחיו טובע (כי הוא חשב שג'ורג' מתלוצץ). באוטוביוגרפיה שלו, צ'ארלס זוכר מנסה למשוך את אחיו מהאמבטיה לאחר שהבין שהוא טובע, אך לא הצליח להציל אותו. בסרט, לאחר שריי הגיע לסיאטל, הוא מגיע למועדון בשביל אודישן, ריי פוגש את קווינסי ג'ונס הנער באותו לילה. אירוע זה נכון באופן חלקי - ריי פגש את קווינסי כמה ימים לאחר שהגיע לעיר. "ריי", במסד הנתונים הקולנועיים IMDb (באנגלית) "ריי", באתר AllMovie (באנגלית) "ריי", באתר Rotten Tomatoes (באנגלית) "ריי", באתר Box Office Mojo (באנגלית) "ריי", באתר Metacritic (באנגלית) "ריי", באתר אידיבי "ריי", במסד הנתונים הקולנועיים KinoPoisk (ברוסית) הסרט באתר "סרט"
אתר ההנצחה לחללי הנח"ל וחיל החינוך

אתר ההנצחה לחללי הנח"ל וחיל החינוך ממוקם סמוך לפרדס חנה ומונצחים בו 1154 חללי מסלול הנח"ל, חטיבת הנח"ל וחיל החינוך והנוער. האתר הוקם על ידי "העמותה להנצחת חללי הנח"ל" שקמה על ידי קבוצה של הורים שכולים שהציבו להם למטרה להחליף את חדר ההנצחה הקטן שהיה במחנה 80 - בסיס הטירונות של הנח"ל דאז. הרעיון להקמת האנדרטה עלה כבר בשנת 1982 עם הקמת חטיבת הנח"ל כחטיבת חי"ר רגילה, אולם האתר נבנה רק ב-1995. העיר פרדס חנה נבחרה בשל קרבתה למחנה 80. את האתר תכננו האדריכלים חנן הברון ומיכאל קראוס. הוא נבנה בצורת סמל החטיבה, המגל והחרב. המגדל שבמרכז האתר מזכיר בצורתו מגדל מים וכך מזכיר את תרומת הנח"ל להתיישבות בארץ. באתר קיימים בנוסף לאנדרטה גם אולם הרצאות, אמפיתיאטרון וחורשה. מסביב לאתר פזורים כלים חקלאיים וכלי נשק, כסמל לעיסוק הנח"ל בעבודה, בחקלאות ובצבא. בחורשה שמסביב לאתר מתועדות יחידות הנח"ל השונות וקיים בה פארק עם מתקני שדאות לצורך פעילויות לבני נוער הבאים למקום. בנוסף מתוכנן מוזיאון חדש שיספר את סיפור הנח"ל מהקמת המדינה ועד ימינו. במהלך הקיץ, תנועות נוער רבות, הכוללות את תנועת הנוער הצופים, המכבי הצעיר, תנועת הנוער האיחוד החקלאי, הנוער העובד והלומד, קריית אלון והמש"צים, מגיעות לאנדרטה לטובת הקמת מחנה קיץ. מדיה וקבצים בנושא אתר ההנצחה לחללי הנח"ל וחיל החינוך בוויקישיתוף אתר הנצחה לחללי הנח"ל וחיל החינוך, באתר "יזכור" אתר האינטרנט של העמותה להנצחת חללי הנח"ל דפי הצל"שים של חיילי הנח"ל מיכאל יעקובסון: סיבוב באתר ההנצחה לחללי הנח"ל וחיל החינוך, באתר 'חלון אחורי', 23.4.22
תסמונת FOP

תסמונת FOP (באנגלית: Fibrodysplasia ossificans progressiva), היא תסמונת נדירה ביותר, הגורמת לרקמות החיבור בגוף, כמו הרצועות והגידים, להפוך לעצם. התסמונת נגרמת עקב מוטציה גנטית. ילדים החולים ב-FOP נולדים עם בהונות גדולות, לעיתים עם מחסור במפרק, או שהם בעלי צליעה. המחלה בדרך כלל פורצת לקראת גיל 10. אדם החולה במחלה יתחיל בדרך כלל לפתח עצמות נוספות באזור הראש והצוואר, אחר כך באזור החזה והידיים, ולבסוף ברגליים. טרם נמצאה תרופה אפקטיבית למחלה, וטיפולים שונים מצליחים להתמודד בדרגות שונות של הצלחה עם הסימפטומים שלה. האדם לא מסוגל להזיז שום שריר שנהפך לעצם, ובעקבות זאת נהפך לפסל. הגיל המרבי של חולי תסמונת FOP הוא 45. המחלה נחשבת לנדירה ביותר, ובספרות הרפואית מתועדים רק 800 מקרים, 285 מתוכם בארצות הברית. מדיה וקבצים בנושא תסמונת FOP בוויקישיתוף אגודת ה-FOP הבריטית Understanding Fibrodysplasia Ossificans Progressiva (FOP), באתר 'healthline' ערגה שילוני, ‏האישה שהופכת לפסל אנושי בעקבות מחלה נדירה, באתר ‏מאקו‏, 7 במאי 2014 נחשף מול המצלמה: הבחור ששריריו הופכים לעצמות, באתר ‏מאקו‏, 9 במרץ 2015 nrg סגנון, מזעזע: יסמין פלויד מפתחת שלד שני על גופה, באתר nrg‏, 27 בדצמבר 2016 אשר אטדגי, התסמונת הנדירה של אנסטסיה שגורמת לה להפוך לפסל אנושי: "לא נרים ידיים", באתר mynet‏ כפר סבא, 1 באוקטובר 2021 ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.